Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 579/12/7706	Poprad, 22.6.2015
EEČ : 2-57-71-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Poprad zo dňa 23.1.2013, spisová značka 2 Pv 579/12/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Podľa § 9 odsek 1 písmeno e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatný rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

Skutková veta:
dňa 16.08.2012 asi o 15.30 hod. vo Vysokých Tatrách, okres Poprad, viedol motorové vozidlo továrenskej značky XXXXX XXXXX v časti XXXXX zo smeru od XXXXX, kde v km XXXXX odbočoval vľavo na príjazdovú komunikáciu k miestnemu kostolu, pričom v dôsledku nevenovania pozornosti vedeniu vozidla a situácií v cestnej premávke, nedal prednosť protiidúcemu cyklistovi XXXXX, ktorý v snahe zabrániť zrážke vybočil zo svojho smeru jazdy vpravo, kde narazil do prednej ľavej časti, na príjazdovej komunikácii, stojaceho motorového vozidla továrenskej značky XXXXX evidenčného čísla XXXXX cyklista pri nehode utrpel sériovú zlomeninu 6. - 8. rebra vľavo, zlomeninu kľúčnej kosti vpravo s posunom úlomkov, pomliaždenie oboch lakťov, pravého stehna s kožnou odreninou, brušnej steny a zlomeninu člnkovitej kosti ľavého zápästia bez posunu úlomkov s liečením a práceneschopnosťou po dobu 12 týždňov

Uznesením prokurátora Okresnej prokuratúry Poprad zo dňa 23.1.2013, spisová značka 2 Pv 579/12/7706, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry v Poprade uznesením sp. zn. 2 Pv 579/12/7706-12 zo dňa 23.01.2013, právoplatným dňa 2.2.2013 podľa § 216 ods. 1 Trestného poriadku podmienečne zastavil trestné stíhanie obvineného XXXXX pre prečin ublíženia na zdraví podľa § 157 ods. 1, ods. 2 písm. a/ Trestného zákona na skutkovom základe uvedenom vo výrokovej časti tohto uznesenia.   

	Obvinenému bola podľa § 216 ods. 2 Trestného poriadku určená skúšobná doba podmienečného zastavenia v trvaní 12 mesiacov, ktorá začala plynúť právoplatnosťou predmetného uznesenia a skončila dňa 2.2.2014.

	Obvinenému v skúšobnej dobe neboli uložené obmedzenia v zmysle ustanovenia § 216  ods. 4 Trestného poriadku. 

	Po uplynutí skúšobnej doby boli na obvineného vyžiadané správy a posudky za účelom rozhodnutia o osvedčení sa v skúšobnej dobe podmienečného zastavenia trestného stíhania. 

	Obvinený v súčasnosti nie je trestne stíhaný, pričom z odpisu registra trestov vyplýva, že doposiaľ nebol súdne trestaný. Podľa výpisu z evidenčnej karty vodiča sa obvinený v skúšobnej dobe podmienečného zastavenia trestného stíhania nedopustil žiadneho priestupku v súvislosti s vedením motorového vozidla, ani iného priestupku.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.  O osvedčení alebo o pokračovaní v trestnom stíhaní vydá uznesenie. 

	Podľa § 9 ods. 1 písm. e/ Trestného poriadku, trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo  schválením zmieru a zastavením trestného stíhania, ak rozhodnutie nebolo v predpísanom konaní zrušené.  

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e/. 

	Vzhľadom na vyššie uvedené skutočnosti mám za to, že podmienečné zastavenie trestného stíhania splnilo svoj výchovný účel, obvinený počas plynutia skúšobnej doby viedol riadny život, nedopustil sa žiadneho protiprávneho konania a zabezpečené podklady sú dostačujúce na vydanie rozhodnutia o osvedčení  sa obvineného v skúšobnej dobe podmienečného zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Lesňák
prokurátor